stanford-oval/wikipedia huggingface dataset:
התוכנית לארץ ישראל שלאחר כיבוש (1941)
הערות שוליים

↑  יואב גלבר, מה היתה ולא היתה תכנית הצפון, דבר, 26 בדצמבר 1979
↑  א-סמארה היה כפר בבעלות בהאיית שאדמותיו עובדו על ידי אריסים. כיום קיבוץ האון
1 2  שלמה מנוח ועוזי קרן, "מבצר סמרה" - מערכת ביצורים שנבנתה בעמק הירדן בעת מלחמת העולם השנייה, בחוברת "ארץ הכנרת" מספר 40 עמוד 14, ספטמבר 2023
↑  בונקר בריטי בחלקו הצפוני של רכס אל-קאסר, באתר "עמוד ענן"
↑  בונקר בין אל-קאסר לירמוך, באתר "עמוד ענן"
↑  תעלת קשר בריטית בחלקו הצפוני של רכס אל-קאסר, באתר "עמוד ענן"
↑  יזהר באר, פרק 71. “קו-אידן? בחיים לא שמעתי על זה” – קו מז’ינו המקומי שנעלם מהתודעה נחשף עכשיו בהדרגה ממזרח לכנרת, באתר "פרות קדושות", 12 ביוני 2023
↑  איציק שושן, כנס עבר הירדן הרביעי, באתר "שישי בגולן", 26 ביולי 2023
↑   הרצאה של עוזי קרן על קו אידן בכנס עבר הירדן ה-4, סרטון  באתר יוטיוב, יולי 2023
↑   סיור של עוזי קרן על קו אידן בכנס עבר הירדן ה-4, סרטון  באתר יוטיוב, ביולי 2023
↑  Britain’s War in the Middle East - Strategy and Diplomacy, 1936–42, באתר springer.com
| זירות ומערכות במלחמת העולם השנייה |
| --- | --- | --- |
| הזירה האירופית | המערכה בפולין • מתקפת הסאר • המלחמה המדומה • המערכה בנורווגיה • המערכה על צרפת ועל ארצות השפלה • הקרב על בריטניה • המערכה בבלקן • מבצע ברברוסה • החזית המזרחית • הזירה האיטלקית • החזית המערבית |  |
| המערכה באסיה ובאוקיינוס השקט | מלחמת סין–יפן השנייה • המערכה באוקיינוס השקט • המערכה בדרום מערב האוקיינוס השקט • הזירה הדרום-מזרח אסייתית • מבצע סערת אוגוסט |  |
| הים התיכון, המזרח התיכון וצפון אפריקה | הקרב על הים התיכון • המערכה בצפון אפריקה • המערכה במזרח התיכון • המערכה במזרח אפריקה • המלחמה האנגלו–עיראקית • הפלישה הבריטית-סובייטית לאיראן |  |
| זירות ומערכות אחרות | המערכה באוקיינוס האטלנטי |  |
| מערכות שלא יצאו אל הפועל | מבצע טננבאום: כוונות לכיבוש שווייץ וליכטנשטיין • מבצע ארי-הים: כוונות לכיבוש בריטניה • מבצע איקרוס: כוונות לכיבוש איסלנד • כוונות לכיבוש היישוב היהודי בארץ ישראל (התוכנית לארץ ישראל שלאחר כיבוש • תוכנית המבצר האחרון) • מבצע גרין: כוונות לכיבוש אירלנד • מבצע הרקולס: כוונות לכיבוש מלטה • מבצע פליקס: כוונות לכיבוש ספרד וגיברלטר • מבצע נפילה: כוונות לכיבוש יפן |  |
המחסום בקצה קו אידן שנמשך לתוככי הכנרת בסמוך לקיבוץ האון (צולם בזמן גאות של הכנרת כך שרוב המחסום מתחת לפני המים)
ואן נויין

| --- | --- |
תמונה של ואן נויין בכרזת הסרט התיעודי "המסע של ואן" משנת 2005 (באנגלית)
תמונה של ואן נויין בכרזת הסרט התיעודי "המסע של ואן" משנת 2005 (באנגלית)
 לידה:  18 באפריל 1982 (בת 42) אשקלון, ישראל
 מדינה:  ישראל, וייטנאם 
 עיסוק:  משוררת, שחקנית ומנחה
 שפות היצירה:  עברית
 יצירות בולטות:  "עין הכמהין" (2008),   "חיתוך ההבלים" (2018)
 
ואן נויין טי הון (נולדה ב־18 באפריל 1982) היא משוררת ושחקנית קולנוע וטלוויזיה ישראלית ממוצא וייטנאמי.
ראשית חייה

ואן נויין היא בת לפליטים וייטנאמים. הוריה, פליטים שכונו "אנשי הסירות" ('אנ), ברחו מווייטנאם דרך הים בשנת 1977, שנה לאחר סיום מלחמת וייטנאם ולאחר שסבה נרצח בידי קומוניסטים. הסירה בה היו נפלטה לחוף הפיליפינים, כניסתם לפיליפינים נאסרה והם שוכנו במחנה פליטים. 
 ב־1979 הגיעו הוריה לישראל וראש הממשלה, מנחם בגין, העניק להם ולכ־180 פליטים נוספים מווייטנאם אזרחות ישראלית במסגרת הליך קליטת פליטי וייטנאם בישראל. הם הועברו למרכז הקליטה בשדרות, עברו בין מספר ערים, ביניהן אשקלון, בה נולדה. כאשר הייתה בת חצי שנה הוריה התיישבו ביפו, שם גדלה ולמדה. היא בוגרת תיכון עירוני ז' – קריית החינוך יפו. בצה"ל שירתה בחיל התותחנים כעורכת וידאו.
לנויין ארבע אחיות. היא רווקה ומתגוררת ביפו.
שירה

נויין החלה לכתוב שירה בגיל 9. שיריה פורסמו בעיתונות הכתובה והאלקטרונית ב"הארץ", "מעריב", "וואלה" ו־"ynet" ובכתבי העת "גרנטה בעברית", "עיתון 77", "מעיין" ו"לרוחב".
שיריה תורגמו לאנגלית וצרפתית. מספר משיריה הולחנו.
שירה > ספריה

"עין הכמהין", עורך: רועי צ'יקי ארד, הוצאת "מעין", 2008
"חיתוך ההבלים", עורך: דניאל עוז, הוצאת ברחש, 2018
פעילויות נוספות

נויין הייתה דוגמנית הבית של הספרים אביגדור וז'קלין ליכטנשטיין וכן דגמנה בקמפיין לוריאל לצבעי שיער, והפקות אופנה של מערכות העיתונים במעריב לנוער ובידיעות אחרונות. כמו כן, הצטלמה לקטלוג 2011 של המעצבת פטיט איי.
בשנת 2002–2003 עבדה ככתבת בעיתון "זמן תל אביב" ופרסמה בו טור שבועי. לאחר מכן, עבדה כעיתונאית ב"מעריב".
בין השנים 2003–2004 שימשה מנחה במגזין לייף סטייל של ערוץ טבע הדברים וב־2005 מנחה בתחום התוכן במערכת בלוג טיוי, תפוז אנשים.
נויין היא בוגרת קורס מנהיגות חברתית ואקטיביזם מטעם ישראל חופשית. הייתה פעילה ב"גרילה תרבות".
נויין התמודדה בבחירות לכנסת העשרים (2015) ברשימת מפלגת כלכלה שלא עברה את אחוז החסימה.
פילמוגרפיה > קולנוע

2005 – גיבורת הסרט התיעודי "המסע של ואן", בבימוי דוקי דרור. במרכזו של הסרט נמצא מסעו של אביה לווייטנאם על מנת להחזיר לידיו את האדמות שלקח השלטון הקומוניסטי ממשפחתו, כ־30 שנה קודם לכן. הסרט הוצג בפסטיבלים ברחבי העולם.
2013 – שחקנית בסרט "כידון"
2013 – שחקנית בסרט הקצר "ג'ואנה לומדת לשחות"
2017 – הופעה בסרט "מות המשוררת", במאיות: אפרת מישורי ודנה גולדברג.
פילמוגרפיה > טלוויזיה

2006 – שחקנית אורח, "קרוב לוודאי", ערוץ 10, במאים: רן לנדאו, תומר שני, אייל סלע
2007 – שחקנית אורח, "לא הבטחתי לך", עונה שנייה, במאי: תומר אבירם, Yes הטלוויזיה בלוויין
2009 – שחקנית, "חשופים" עונה שנייה, במאים: רני סער, דורון ויואב פז, HOT
2016 – שחקנית אורח ב"בנות הזהב".
בנוסף, השתתפה בפרסומות בטלוויזיה.
הערות שוליים

1 2  מפלגת כלכלה בראשות האחים גולדשטיין, באתר ועדת הבחירות המרכזית לכנסת העשרים
↑  ואן נויין בגרילה תרבות אקרשטיין ירוחם, באתר יוטיוב, ינואר 2010
| --- | --- |
בקרת זהויות :  NLI: 987007306567405171  GND: 1249884284  ISNI: 0000 0000 4696 4025  LCCN: no2008105209  VIAF: 56427477   WorldCat (עם VIAF): 56427477
זואי

| --- | --- |

זואי ב- ZDF Fernsehgarten בשנת 2018
 לידה:  1 בדצמבר 1996 (בת 27) אוסטריה וינה, אוסטריה
 שם לידה:  זואי שטראוב
 מוקד פעילות:  אוסטריה
 תקופת הפעילות:  מ-2002
 מקום לימודים:  Lycée Français de Vienne 
 עיסוק:  זמרת, פזמונאית, שחקנית טלוויזיה
 סוגה:  מוזיקת רוקסטאר עולמית
 סוג קול:  סופרן 
 www.zoe-official.com
 פרופיל ב-IMDb
 
זואי שטראוב (בגרמנית: Zoë Straub; נולדה ב-1 בדצמבר 1996) הידועה כ-זואי - Zoë, היא זמרת, פזמונאית ושחקנית אוסטרית. זואי ייצגה את אוסטריה באירוויזיון 2016 עם השיר "Loin d'Ici (רחוק מכאן).
ראשית חיים וקריירה

זואי שטראוב נולדה בעיר הבירה האוסטרית, וינה, להורים מוזיקאים, כריסטוף ורומינה שטראוב.
בגיל שש הופיעה זואי לראשונה בפרויקט מוזיקלי של הוריה, Papermoon, עם שיר שנקרא " Doop Doop" (רמיקס לתינוקות). בשנת 2007 השתתפה שטראוב בתחרות הריאליטי האוסטרית Kiddy Contest.
ב-2015 הופיעה שטראוב בסדרת הטלוויזיה ORF Vorstadtweiber. היא גם ניסתה לייצג את אוסטריה באירוויזיון 2015 שנערך במדינתה אך סיימה במקום השלישי בגמר הקדם עם השיר "Quel filou", שנכתב על ידי שטראוב עצמה ואביה, כריסטוף שטראוב. באוקטובר 2015, היא הוציאה את אלבום ה- Debut שלה.
ב-12 בינואר 2016, הוכרזה כאחת ממשתתפות הגמר הלאומי האוסטרי בתחרות קדם אירוויזיון 2016, וב-12 בפברואר, הוכרזה כזוכה בגמר הלאומי ובכך נבחרה לייצג את אוסטריה באירוויזיון 2016 בסטוקהולם, שוודיה, עם השיר "Loin d'ici". בתחרות עצמה הוגרלה זואי להשתתף בחצי הגמר הראשון שנערך ב-10 במאי. זואי שובצה לשיר ה-12 בחצי הגמר, לפני אסטוניה ואחרי קפריסין. זואי עלתה לגמר לאחר שסיימה בחצי הגמר במקום ה-7. בגמר התחרות שובצה לשיר מספר 24, לפני הממלכה המאוחדת ואחרי גאורגיה. זואי דורגה במקום ה-13 מתוך 26 מדינות עם 151 נקודות. באירוויזיון 2017 הייתה חלק מצוות השופטים האוסטרי לחצי הגמר השני ולגמר. בדצמבר 2017, הוכרז כי היא תשמש כשופטת באירוע הבחירה הלאומית Sammarinese לקראת אירוויזיון 2018.
חיים אישיים

זואי גרה בווינה עם בן זוגה קספר לאושן שאותו פגשה בשנת 2010. ב-4 בפברואר 2020 נולד בנה.
הערות שוליים

↑  Zoe Straub: Von den "Vorstadtweibern" zum Song Contest > Kleine Zeitung, web.archive.org, ‏7 בפברואר 2016
↑  Eine Gewinnerin, auch ohne Songcontest, nachrichten.at (בגרמנית)
↑  Stories, eurovision.tv (באנגלית)
↑  Zoe: "Leute haben mich nicht im Stich gelassen", web.archive.org, ‏17 במאי 2016
↑  heute.at, Sängerin Zoe Straub freut sich über Baby Viktor, Heute.at (בגרמנית)
| --- | --- |
בקרת זהויות :  GND: 1178807703  ISNI: 0000 0001 3112 0708  MusicBrainz: c78e9ba0-dd66-4848-84d7-cb22279b1682  VIAF: 101147095070925081689   WorldCat (עם VIAF): 101147095070925081689
ויולה שפיק

| --- | --- |
אין תמונה חופשית
 לידה:  24 ביולי 1961 (בת 63) גרמניה גרמניה
 מדינה:  מצרים מצרים, גרמניה גרמניה
 עיסוק:  תאורטיקאית קולנוע, אוצרת ויוצרת סרטים
 מעסיק:  אוניברסיטת ציריך 
 
ויולה שפיק (בערבית: شفيق، ڤيولا; נולדה ב-24 ביולי 1961) היא תאורטיקאית קולנוע גרמנית-מצרית, אוצרת וקולנועית.
ביוגרפיה וקריירה

ויולה שפיק נולדה ב-24 ביולי 1961 בשנייך (אנ') שבבאדן-וירטמברג שבגרמניה לאם גרמניה ואב מצרי. היא למדה מדעי המזרח באקדמיה לאמנויות, ובשנת 1994 היא קיבלה הדוקטורט שלה. עבודת הדוקטורט שלה, "Arab Cinema: History and Cultural Identity" (בתרגום חופשי לעברית: "קולנוע ערבי: היסטוריה וזהות תרבותית") פורסמה מאוחר יותר באנגלית בשנת 1998. בשנת 1996, ויולה שפיק עברה להתגורר בניו יורק בעקבות מענק של קרן רוקפלר למדעי הרוח. היא לימדה באוניברסיטה האמריקאית בקהיר ובאוניברסיטת ציריך. בנוסף היא גם שימשה כיועצת ליוזמות הכשרה בביאנלה של ונציה. שפיק היא גם מתרגמת של הטלוויזיה הגרמנית.
כיום, ויולה שפיק היא ראש החוג לקמפוס דוקומנטרי של המזרח התיכון וצפון אפריקה, חוג המתמקד בבימוי והפקה של סרטים דוקומנטריים במדינות המזרח התיכון וצפון אפריקה.
פילמוגרפיה נבחרת

"The Core of the Pomegranates" ‏(1987)
"The Lemon Tree" ‏(1993)
"Planting of Girls" ‏(1999)
"Journey of a Queen" ‏(2003)
"My Name is not Ali" ‏(2011)
"Scent of Revolution" ‏(2014)
ביבליוגרפיה

Arab Cinema: History and Cultural Identity ‏(1998)
Popular Egyptian cinema ‏(2007)
הערות שוליים

↑  Encyclopedia of Arab women filmmakers
↑  What is the MENA Programme?, באתר MENA,‏ 27 בדצמבר 2015
| --- | --- |
בקרת זהויות :  NLI: 987007268066205171  CiNii: DA17133290  GND: 172957508  ISNI: 0000 0001 1777 0157  LCCN: no97013658  NKC: jx20080923005  NTA: 183613899  SUDOC: 120243822  VIAF: 98204062   WorldCat (עם VIAF): 98204062
זריקת פרסה

זריקת פרסה
תחרות זריקת פרסה שהתקיימה ביום השנתי של העובדים החקלאיים בקהילת יומה, אריזונה
זריקת פרסה הוא משחק המתקיים בשטח פתוח בין שני אנשים (או לחלופין: בין שני צוותים של שני אנשים) באמצעות ארבע פרסות ושתי מטרות השלכה הממוקמות בארגז חול. המשחק משוחק על ידי שחקנים מתחלפים, הזורקים פרסות סוסים לעבר יתדות הנמצאות באופן מסורתי במרחק 40 רגל (12 מטר) זו מזו.
במשחקים המודרניים המתקיימים כיום, מקובל להשתמש בפרסות מסוגננות יותר, הגדולות פי שניים מגודלן של פרסות רגילות בפועל. משחק זריקת פרסה משוחק בעיקר בתחומי ארצות הברית ומנוהל על ידי האגודה - NHPA האחראית על כללי המשחק. וולטר ריי ויליאמס הבן הוא בין השחקנים הבולטים וזכה במספר אליפויות לנועד ולבוגרים.
וינסנט הנקוק

וינסטסנ צ'ארלס הנקוק (באנגלית: Vincent Charles Hancock; ‏נולד ב-19 במרץ 1989) הוא קלע אמריקאי. 4 פעמים אלוף אולימפי (בייג'ינג 2008, לונדון 2012, טוקיו 2020 ופריז 2024) ו-5 פעמים אלוף עולם (2005, 2009, 2015, 2018 ו-2019) בירי בצלחות חרס – סקיט. הוא הקלע הראשון בהיסטוריה שזכה יותר מפעם אחת בתחרות ירי צלחות חרס – סקיט. הוא השתתף ב-5 אולימפיאדות וב-9 אליפויות עולם.
ביוגרפיה

הנקוק נולד וגדל בפורט שרלוט, פלורידה. הוא למד באוניברסיטת טרוי באלבמה וקיבל תואר ראשון בניהול עסקי. עם סיום לימודיו בשנת 2014 התגייס לצבא וקיבל דרגת סמל ביחידת הקליעה של צבא ארצות הברית. הוא נשוי ואב לשתי בנות ומתגורר בפורט וורת', טקסס.
ביוגרפיה > אלוף עולם

באליפות העולם שנערכה בלונאטו דל גארדה, איטליה בשנת 2005 זכה במדליית זהב ראשונה שלו בירי צלחות חרס - סקיט. באליפות העולם שנערכה בניקוסיה, קפריסין בשנת 2007 הוא זכה במדליית ארד.
ביוגרפיה > אלוף אולימפי

באולימפיאדת בייג'ינג (2008) זכה במדליית הזהב הראשונה שלו בירי צלחות חרס - סקיט לפני טור ברוולד מנורווגיה ואנתוני טרה מצרפת.
באליפות העולם שנערכה במריבור, סלובניה בשנת 2009 הוא זכה במדליית זהב בפעם השנייה.
באולימפיאדת לונדון (2012) זכה בפעם השנייה ברציפות במדליית זהב בירי צלחות חרס - סקיט לפני אנדרס גולדינג מדנמרק ונאסר אל-אטייה מקטר.
באליפות העולם שנערכה בלונאטו דל גארדה בשנת 2015 זכה בפעם השלישית במדליית זהב והפך לקלע השלישי שזוכה בשלוש אליפויות עולם בסקיט .
באולימפיאדת ריו דה ז'ניירו (2016) סיים רק במקום 15 ולא הצליח להגן תוארו.
באליפות העולם שנערכה בצ'נגוון, קוריאה הדרומית בשנת 2018 זכה בפעם הרביעית במדליית זהב בשיא עולם חדש של 59, לפני אריק ונדאל מנורווגיה (55) וריקרדו פיליפלי מאיטליה (46). שנה לאחר מכן, באליפות העולם שנערכה בגוודלחרה, מקסיקו בשנת 2019 זכה בפעם החמישית במדליית זהב.
באולימפיאדת טוקיו (2020) זכה בפעם השלישית במדליית זהב בירי צלחות חרס - סקיט לפני יספר הנסן מדנמרק ועבלאללה אל-ראשידי מכווית ובאולימפיאדת פריז (2024) זכה בפעם הרביעית במדליית זהב בירי צלחות חרס - סקיט לפני בן ארצו קונר פרינס ולי מנג-יואן מטאיוואן, יותר מכל קלע בהיסטוריה.
ויקי כריסטינה ברצלונה

| --- | --- |

כרזת הסרט בישראל
 בימוי:  וודי אלן 
 הופק בידי:  לטי ארונסון, סטיבן טננבאום, גארט ווילי
 תסריט:  וודי אלן 
 עריכה:  אליסה לפסלטר 
 שחקנים ראשיים:  חאווייר ברדם, סקרלט ג'והנסון, פנלופה קרוז, רבקה הול
 צילום:  חוויאר אקירסארוב 
 מדינה:  ארצות הברית, ספרד 
 חברת הפקה:  Mediapro, Wild Bunch, חברת ויינסטין 
 חברה מפיצה:  Mediapro, נטפליקס 
 שיטת הפצה:  וידאו על פי דרישה 
 הקרנת בכורה:  ארצות הברית 15 באוגוסט 2008   ישראל 16 באוקטובר 2008
 משך הקרנה:  96 דק' 
 שפת הסרט:  אנגלית, ספרדית
 סוגה:  קומדיה רומנטית, סרט להט"בי, סרט דרמה, דרמה קומית 
 תקציב:  15 מיליון דולר
 הכנסות:  96,409,300 דולר
 הכנסות באתר מוג'ו:   vickycristinabarcelona
 פרסים:  פרס אוסקר לשחקנית המשנה הטובה ביותר (פנלופה קרוז)  פרס גאודי לפסקול  Gaudí Award for Best Non-Catalan Language Film  פרס גאודי לשחקנית המשנה הטובה ביותר (פנלופה קרוז) 
 vickycristina-movie.com
 דף הסרט ב־IMDb
 
ויקי כריסטינה ברצלונה (באנגלית: Vicky Cristina Barcelona) הוא סרט קולנוע משנת 2008, מסוגת דרמה קומית רומנטית, בבימויו של וודי אלן. הסרט הוצג לראשונה בפסטיבל הקולנוע בקאן של שנת 2008. זכה בפרס גלובוס הזהב לסרט הקומי הטוב ביותר של שנת 2008. פנלופה קרוז זכתה בפרס באפט"א ובפרס אוסקר לשחקנית המשנה הטובה ביותר עבור השתתפותה בסרט.
תקציר הסרט

במרכז העלילה עומדות שתי נשים אמריקאיות צעירות, ויקי וכריסטינה, היוצאות להתארח בחופשת קיץ אצל ג'ודי ומארק, קרוביה של ויקי בברצלונה. ויקי מאורסת והיא השקולה והממוסדת מבין השתיים ואילו כריסטינה הרפתקנית וחופשייה שלדבריה, כל שהיא יודעת הוא שהיא לא מוצאת את מה שהיא מחפשת, אם כי היא יודעת מה היא לא מחפשת.
במהלך החופשה פוגשות השתיים צייר כריזמטי ובוטה למדי בשם חואן אנטוניו גונזלס, המציע לשתיהן לטוס איתו לעיירת מגוריו ולשכב איתו. ויקי מתנגדת בתקיפות אולם כריסטינה נמשכת אליו וגוררת את ויקי לטיול. בטיול חואן מנסה לממש את הצעתו ולשכב עם שתיהן אך עם כריסטינה הדבר לא יוצא אל הפועל משום שחשה ברע, ואילו עם ויקי הפיתוי מצליח. בהמשך מתפתח רומן בין חואן לכריסטינה ואילו הבילוי החד-פעמי עם ויקי נשכח. כריסטינה עוברת לגור עם חואן עד שאשתו לשעבר של חואן, מריה אלנה המעורערת בנפשה, מגיעה לגור אף היא בביתו של חואן. כריסטינה, מריה וחואן מנהלים מערכת יחסים משולשת אולם לבסוף כריסטינה מרגישה שגם זה לא מה שהיא מחפשת ונוטשת את הבית.
ויקי מתחתנת בברצלונה עם דאג, ארוסה מניו יורק, אך בלבה ממשיכה לקנן תשוקה לחואן. אחרי חיבוטים היא נפגשת עם חואן אך המפגש נקטע באיבו על ידי אשתו לשעבר של חואן, מריה אלנה, שמנסה להרוג את שניהם.
לבסוף ויקי וכריסטינה חוזרות לניו יורק, כשוויקי נשואה לדאג וכריסטינה עדיין מחפשת את עצמה. חואן נשאר בברצלונה בודד לאחר שנפרד ממריה אלנה.
שחקנים

רבקה הול - ויקי
סקרלט ג'והנסון - כריסטינה
חאווייר ברדם - חואן אנטוניו גונזלס
פטרישה קלארקסון - ג'ודי
פנלופה קרוז - מריה אלנה
כריס מסינה - דאג
קווין דן - מארק
ורחניאדזבינסק

ורחניאדזבינסק (בבלארוסית: Верхнядзьвінск, ברוסית: Верхнедви́нск, בפולנית: Wierchniedźwińsk) היא עיירה במחוז ויטבסק שבבלארוס, בסמוך לנהר דווינה, בה התקיימה עד השואה קהילה יהודית גדולה.
תולדות היישוב

העיירה, שנקראה עד שנת 1962 בשם דריסה (בבלארוסית: Дры́са; בפולנית: Dryssa), נזכרת לראשונה בשנת 1386. במהלך שנות שלטון הדוכסות הגדולה של ליטא ביישוב, נבנתה בו טירה.
בחלוקת פולין הראשונה בשנת 1772 נכלל היישוב בשטח האימפריה הרוסית, ובשנת 1777 הוענקו לו זכויות עיר. במהלך מלחמת רוסיה–צרפת (1812) הוקמו בסמוך ליישוב מחנות צבאיים, אשר תוארו בספר מלחמה ושלום.
יהודי היישוב

בין מלחמות העולם נמנו בעיירה כ-2,800 יהודים, כשני שלישים מתושביה. בתקופה הסובייטית הצטמצמה הקהילה במקום, והגיעה ערב מלחמת העולם השנייה לכ-800 איש. בעיירה פעלו מועצה יהודית ובית ספר יידי.
ב-3 ביולי 1941 כבשו הגרמנים את העיירה, והטילו על יהודיה גזירות שונות, ובהן חובת ענידת טלאי צהוב. כעבור זמן מה רוכזו יהודי העיירה בגטו קטן שהוקם בה, אשר הוקף בגדר תיל, ואליו הועברו גם יהודים מיישובי הסביבה. יושבי הגטו הועסקו בעבודות כפייה, ובשל הצפיפות הרבה בו, נאלצו חלק מיושביו ללון תחת כיפת השמיים.
ב-2 בפברואר 1942 רצחו הגרמנים את כ-770 היהודים שנותרו בגטו בבית העלמין היהודי בעיירה, ושרפו את בתי הגטו.
התוכנית לשיתוף פעולה מדעי וטכנולוגי באירופה (COST)

סמליל תוכנית COST
תוכנית COST (ראשי תיבות: Cooperation in Science and Technology) היא תוכנית לעידוד שיתופי פעולה במחקר ופיתוח במרחב המחקר האירופי. התוכנית נוסדה בשנת 1971 וכיום פועלת במקביל לתוכנית המסגרת האירופאית (European Framework Programme), התוכנית הגדולה ביותר בעולם עבור תמיכה בפעילות מחקר ופיתוח. 
תוכנית COST נועדה לאפשר התפתחויות מדעיות פורצות דרך אשר יובילו לרעיונות חדשים וליצור מוצרים חדשים ובכך לתרום לחיזוק המחקר באירופה ובהגדלת יכולות החדשנות.
מאפייני התוכנית

מטרת התוכנית היא להקים ולבסס רשתות בין חוקרים בכל תחומי המדע, ולסייע במימון קיומם של מפגשים, סדנאות וקבוצות עבודה בין החוקרים ואף עם חברות תעשייתיות בעלות עניין באותו תחום מדעי.
מאפייני פעילות התוכנית:
בניית יכולת מחקר על ידי חיבור קהילות מדעיות באיכות גבוהה בכל רחבי אירופה ובעולם.
מתן הזדמנויות לרשתות חוקרי קריירה מוקדמת.
תמיכה בהגדלת ההשפעה של מחקרים מדעיים על קובעי מדיניות, גופי רגולטורים ומקבלי החלטות לאומיים, כמו גם במגזר הפרטי.
מדינות משתתפות בתוכנית

בתוכנית COST משתתפות 36 מדינות, מתוכן 35 הן מדינות חברות:
אוסטריה, בלגיה, בוסניה והרצגובינה, בולגריה, קרואטיה, קפריסין, צ'כיה, דנמרק, אסטוניה, פינלנד, צרפת, גרמניה, יוון, הונגריה, איסלנד, אירלנד, איטליה, לטביה, ליטא, לוקסמבורג, מלטה, הולנד, נורווגיה, פולין, פורטוגל, רומניה, סרביה, סלובקיה, סלובניה, ספרד, שוודיה, שווייץ, טורקיה, בריטניה ומקדוניה.
בנוסף למדינות אלו, מדינת ישראל משתתפת בתוכנית "כמדינה משתפת פעולה" (Cooperating State), שהיא בעלת זכויות מלאות כמדינות החברות אולם אינה יכולה להצביע בנושאי הניהול של התוכנית.
תמיכת התוכנית

פרויקטים במסגרת COST מתמקדים בתמיכה בפעילויות מחקר בסיסי וטרום תחרותי, כמו גם בפעילויות קביעת מדיניות ציבורית. מטרת התוכנית אינה לממן את פעילויות המחקר עצמן אלא ליצור מסגרת אשר תאפשר יזימת מחקרים חדשים.
בהתאם לכך, תמיכת התוכנית ניתנת עבור כיסוי עלויות הקשורות בפעילויות שמטרתן יצירת רשת מחקרית. פעילויות אלו כוללות: הוצאות לצורך פגישות (נסיעות, ארוחות, וכו'), כנסים, סדנאות, חילופים מדעיים לטווח קצר, בתי ספר להכשרה, פרסומים ופעילויות הפצה.
תחומי התוכנית

התוכנית תומכת בתשעה תחומים (domains) מדעיים עיקריים:
ביו-רפואה וביוטכנולוגיה מולקולרית.
מזון וחקלאות
יערות, מוצריהם ושירותים
חומרים, פיזיקה וננו-טכנולוגיה
כימיה, מדעים וטכנולוגיות מולקולריות
מדעי כדור הארץ והסביבה
תחום התקשוב
תחבורה ופיתוח עירוני
יחידים, חברות, תרבויות ובריאות
בנוסף לתחומים אלו קיים התחום המולטידיספלינרי, אשר תומך בתוכניות הפועלות במספר תחומים שונים.
ישראל ותוכנית COST

בישראל, תוכנית COST מופעלת על ידי משרד המדע והטכנולוגיה. בשנת 2012 השתתפו חוקרים ישראליים ב-337 פעילויות שונות במסגרת התוכניתונכון לאוקטובר 2013 משתתפים חוקרים ישראליים בקרוב ל-400 פעילויות שונות. 
בנוסף, חוקרים ישראליים מנהלים שלוש פעילויות:
Critical success factors for fish larval production in European Aquaculture: a multidisciplinary network - LARVANET
Language Impairment in a Multilingual Society: Linguistic Patterns and the Road to Assessment
Femicide across Europe
ראו גם

למידה שיתופית
הערות שוליים

↑  בניית רשת מחקרית וחשיבותה למענקי מחקר, באתר Grantinfo.org
↑  הגדרת משימות התוכנית, באתר COST
↑  המדינות המשתתפות בתוכנית, באתר COST
↑  דו"ח פעילות COST בישראל לשנת 2012, באתר משרד המדע
↑  פעילות חוקרים מישראל, באתר COST
| --- | --- |
בקרת זהויות :  NLI: 987007260958305171  ISNI: 0000 0000 9587 5846  LCCN: n81042960  NKC: kn20040206006  SUDOC: 026631903  VIAF: 141453096   WorldCat (עם VIAF): 141453096
וייהנשטפאן

| --- | --- |


 נתונים כלליים
 תקופת הפעילות:  1040–הווה (כ־984 שנים) 
 מיקום המטה:  פרייזינג 
 קואורדינטות:  48°23′46″N 11°43′45″E﻿ / ﻿48.396111111111°N 11.729166666667°E﻿ / 48.396111111111; 11.729166666667 
 ענפי תעשייה:  בישול בירה 
 הכנסות:  30,350,000 אירו (נכון ל־2013) 
 עובדים:  117 (נכון ל־2013) 
  
 אתר רשמי
 he
 
וייהנשטפאן (בגרמנית: Bayerische Staatsbrauerei Weihenstephan, מבשלת הבירה של מדינת בוואריה) היא מבשלת בירה גרמנית-בווארית, מבשלת הבירה הוותיקה  ביותר בעולם אשר עדיין פעילה.
היסטוריה

המבשלה נמצאת בעיר פרייזינג (אנ') שבבוואריה, גרמניה. היא הוקמה לאחר שב-1040 קיבל המנזר הבנדיקטיני רישיון לעסוק בבישול בירה ולמוכרה. בהתבסס על מסמך מקורי מתקופה זו טוענת המבשלה לכתר הוותיקה שבמבשלות הבירה בעולם.
בשנת 1803 הלאימה מדינת בוואריה את המבשלה ואת כל נכסיה, אך אף על פי שבוואריה הייתה עדיין מונרכיה, לא מימשה וייהנשטפאן את זכותה להיקרא מבשלה מלכותית. למרות זאת אימצה את הסמל המלכותי, המופיע מאז על תוויות בקבוקי הבירה. מאז 1921 נושאת המבשלה את התואר "מבשלת המדינה של בוואריה".
המבשלה פועלת עד היום בבניינים העתיקים ששימשו בעבר את המנזר האחראי לפיתוחה וייצורה.
גלריה

כוס ממותגת של מבשלת וייהנשטפאן
בקבוקי בירה של המבשלה
הערות שוליים

↑  אנדרו קרי, 9,000 שנים של שתייה, נשיונל ג'יאוגרפיק 225, 2017, עמ' 28.
| --- | --- |
בקרת זהויות :  GND: 1085792-8  VIAF: 153069892   WorldCat (עם VIAF): 153069892
ויקי הרצלר

ויקי ג'ו הרצלר (באנגלית: Vicky Jo Hartzler; נולדה ב-13 באוקטובר 1960) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס הרביעי של מדינת מיזורי, ברציפות מאז 2011 ועד 2023. הרצלר, חברת המפלגה הרפובליקנית, מייצגת מחוז קונגרס המשתרע מקולומביה עד לפרווריה הדרומיים של קנזס סיטי. טרם היבחרה לקונגרס הייתה חברת בית הנבחרים המדינתי של מיזורי בשנים 1995–2001.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  פול קיין, Boehner’s next select committee, focusing on Planned Parenthood, to be led by Marsha Blackburn, באתר וושינגטון פוסט, 23 באוקטובר 2015 (באנגלית)
↑  ג'ון קלוק, Obama Birth Certificate: Missouri Congresswoman Vicky Hartzler Expresses Doubt, באתר הפינגטון פוסט, 6 באפריל 2012 (באנגלית)
↑  מייגן מקארדל, How Republicans Justify Cutting Food Stamps While Boosting Farm Subsidies, באתר בלומברג, 23 בספטמבר 2013 (באנגלית)
↑   ציוץ של ויקי הרצלר ברשת החברתית אקס (טוויטר), 18 בנובמבר 2014
↑  פיליפ באמפ, Congresswoman Vicky Hartzler wonders why it’s so cold if global warming exists. Here’s the answer., באתר וושינגטון פוסט, 18 בנובמבר 2014 (באנגלית)
↑  ויקי הרלצר, The Equality Act would lead to the death of women's rights, באתר The Hill‏, 14 במאי 2019 (באנגלית)
↑  ליז סטארק, Hartzler: Transgender service members 'costly' to military, באתר CNN‏, 26 ביולי 2017 (באנגלית)
↑  טובה לזרוף, Visiting GOP congressman from Florida: Israel has done its utmost to promote peace, באתר ג'רוזלם פוסט, 23 בפברואר 2016 (באנגלית)
↑   ציוץ של ויקי הרצלר ברשת החברתית אקס (טוויטר), 6 בדצמבר 2017
↑  הצהרה לעיתונות, Hartzler Supports Bills Backing Israel, באתר הרשמי של ויקי הרצלר, 25 ביולי 2019 (באנגלית)
↑  אלכס רוג'רס, Missouri GOP Rep. Vicky Hartzler launches Senate run echoing Trump, באתר CNN‏, 10 ביוני 2021 (באנגלית)
↑  סאמר בלנטיין וג'ים סאלטר, Missouri AG Schmitt beats Greitens in GOP Senate primary, באתר AP‏, 3 באוגוסט 2022 (באנגלית)
| --- | --- |
בקרת זהויות :  ISNI: 0000 0000 5076 355X  LCCN: n2009005201  SNAC: w6nh5g5t  US Congress: H001053  VIAF: 19168149   WorldCat (עם VIAF): 19168149 
הרלצר לצד סגן נשיא ארצות הברית מייק פנס בבית הנבחרים
זאלהסנטגרוט

זאלהסנטגרוט (בהונגרית: Zalaszentgrót) היא עיר קטנה הממוקמת בחלק הצפון מזרחי של מחוז זאלה, בנפת זאלהסנטגרוט, בעמק נהר הזאלה, בגבעות זאלה. בעיר פועל משמר אזרחי.
מקור השם

על פי המילון של שמות גאוגרפיים שם היישוב מתייחס לג'רולד הקדוש, הפטרון של כנסיית הכפר ונהר הזאלה. האזכור הראשון בכתב הוא משנת 1247. מקורות אחרים, כגון אתר האינטרנט של העיר, מזהים את השם עם גלרט הקדוש ועל בסיס זה ההנחה היא כי שם היישוב מתואר ישירות מהשנים שאחרי הקאנוניזציה (קדושים נוצרים) של גלרט, כלומר סוף המאה ה-11.
מקור השם > הידרוגרפיה

את מיימי היישוב והאזור אוסף נהר הזאלה ומוביל אותם דרך הבלטון הקטן לאגם באלטון. נחליו תפחו במקומות רבים לבריכות דגים.
נתיבי מים מרכזיים:
נהר הזאלה
נחל צ'אפורדי
נחל דטקי
נחל נאדש
נחל זאלהסנטגרוט